## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi podrijetlom iz Francuske - Okrug Loire - Atlantique, područje Pays de la Loire (zapadni dio Francuske), Grčke – regija Peloponnese, Japana – općina Fukuoka, Južnoafričke Republike – općina Camperdown /Richmond i Ujedinjenog Kraljevstva Velike Britanije i Sjeverne Irske – regija West Horsley, Surrey radi sprječavanja unošenja u Republiku Hrvatsku Newcastleske bolesti

### NN 94/2005 (1.8.2005.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi podrijetlom iz Francuske - Okrug Loire - Atlantique, područje Pays de la Loire (zapadni dio Francuske), Grčke – regija Peloponnese, Japana – općina Fukuoka, Južnoafričke Republike – općina Camperdown /Richmond i Ujedinjenog Kraljevstva Velike Britanije i Sjeverne Irske – regija West Horsley, Surrey radi sprječavanja unošenja u Republiku Hrvatsku Newcastleske bolesti

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1875**

Na temelju članka 11. stavka 1. točke 18. Zakona
o veterinarstvu (»Narodne novine« 70/97, 105/01 i 172/03), ministar
poljoprivrede, šumarstva i vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI PODRIJETLOM IZ FRANCUSKE – OKRUG LOIRE – ATLANTIQUE, PODRUČJE PAYS DE LA LOIRE (ZAPADNI DIO FRANCUSKE), GRČKE – REGIJA PELOPONNESE, JAPANA – OPĆINA FUKUOKA, JUŽNOAFRIČKE REPUBLIKE – OPĆINA CAMPERDOWN/RICHMOND I UJEDINJENOG KRALJEVSTVA VELIKE BRITANIJE I SJEVERNE IRSKE – OPĆINA WEST HORSLEY, SURREY RADI SPRJEČAVANJA UNOŠENJA U REPUBLIKU HRVATSKU NEWCASTLESKE BOLESTI

I.

Zabranjuje se uvoz u Republiku Hrvatsku i provoz
preko područja Republike Hrvatske pošiljaka:

a) žive peradi i pernate divljači

b) jednodnevne peradi

c) rasplodnih i konzumnih jaja

d) svježeg i smrznutog mesa peradi i pernate
divljači

e) proizvoda od mesa peradi i pernate divljači

f) proizvoda životinjskog podrijetla (od peradi)
namjenjenih hranidbi životinja, za industrijsku
uporabu ili uporabu u poljodjelstvu, podrijetlom iz Francuske – okrug Loire – Atlantique, područje Pays de la Loire (zapadni dio
Francuske), Grčke – regija Peloponnese, Japana –
općina Fukuoka, Južnoafričke Republike – općina Camperdown /Richmond i
Ujedinjenog Kraljevstva Velike Britanije i Sjeverne Irske – regija West Horsley, Surrey
radi sprječavanja unošenja u Republiku Hrvatsku Newcastleske
bolesti.

Zabrana iz stavka prvog ove točke odnosi se i na
pošiljke žive peradi koja potječu iz drugih zemalja, odnosno regija ako se
provoze preko navedenih područja.

II.

Zabrana iz točke I. ove Naredbe ne odnosi se na
pošiljke:

a) hermetički zatvorenih toplinski obrađenih
konzervi od mesa peradi i pernate divljači koje su tijekom proizvodnje bile
podvrgnute obradi sa Fo vrijednosti 3 i više, odnosno trajne konzerve

b) proizvoda od jaja koji su prije ili tijekom
proizvodnje podvrg­nuti
toplinskoj obradi sušenja u proizvodnji jaja u prahu, pasterizacije ili
sterilizacije.

III.

Danom stupanja na snagu ove Naredbe prestaje
važiti Naredba o zabrani uvoza u Republiku Hrvatsku i provoza preko područja
Republike Hrvatske peradi i proizvoda od peradi podrijetlom iz Grčke – regija Peloponnese, Japana – općina Fukuoka
i Južnoafričke Republike – općina Camperdown/Richmond radi sprječavanja unošenja u Repub­liku
Hrvatsku Newcastleske bolesti (»Narodne novine« br. 40/05).

IV.

Ova
Naredba stupa na snagu danom objave u »Narodnim novinama«.

Klasa:
322-01/05-01/52

Urbroj: 525-01-05-1

Zagreb,
25. srpnja 2005.

Ministar

**Petar Čobanković, v. r.**

Naredba, NN 94/2005-1875